|  |
| --- |
| **SKUODO RAJONO SAVIVALDYBĖS TARYBA** |
|  | Teikti tarybaiPetras Pušinskas |
| **SPRENDIMAS** |
| **DĖL PRITARIMO PARTNERYSTĖS SUTARČIAI** |
|  |
| 2018 m. gegužės 15 d. Nr. T10-135/T9- |
| Skuodas |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Skuodo rajono savivaldybės tarybos 2008 m. kovo 20 d. sprendimu Nr. T9-49 „Dėl Skuodo rajono savivaldybės vardu sudaromų sutarčių pasirašymo tvarkos aprašo patvirtinimo“ patvirtinto Skuodo rajono savivaldybės sutarčių pasirašymo tvarkos aprašo 3.2 papunkčiu, Skuodo rajono savivaldybės tarybos 2016 m. vasario 19 d. sprendimu Nr.T9-27 „Dėl pritarimo projektui „Mosėdžio miestelio bendruomeninės infrastruktūros atnaujinimas“ ir atsižvelgdama į 2018 m. kovo 13 d. Lietuvos automobilių kelių direkcijos prie Susisiekimo ministerijos raštą Nr. (2E )-715 „Dėl bendrų projektų su savivaldybėmis“, Skuodo rajono savivaldybės taryba n u s p r e n d ž i a:

1. Pritarti Skuodo rajono savivaldybės administracijos ir Lietuvos automobilių kelių direkcijos prie Susisiekimo ministerijos partnerystės sutarties dėl valstybinės reikšmės krašto kelio Nr. 3732 Mosėdis–Šliktinė (ruožas nuo 30,00 iki 0,252 km), kuriam Mosėdžio miestelyje suteiktas Šačių gatvės pavadinimas, rekonstravimo projektui (pridedama).

2. Finansuoti valstybinės reikšmės krašto kelio Nr. 3732 Mosėdis–Šliktinė (ruožas nuo 30,00 iki 0,252 km), kurį patikėjimo teise valdo Lietuvos automobilių kelių direkcija prie Susisiekimo ministerijos, rekonstravimo darbus (šaligatvio įrengimo, paviršinių nuotekų tinklų įrengimo darbus).

3. Įgalioti Skuodo rajono savivaldybės administracijos direktorių pasirašyti Partnerystės sutartį ir su jos vykdymu sijusius dokumentus, organizuoti ir užtikrinti sutartyje numatytų įsipareigojimų vykdymą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras Petras Pušinskas

Juzefa Joskaudienė, (8 440) 45 557